נקה אוגוומיקה

נמקאדי צ'ינוֶה ויקטוריה "נקה" אוגוומיקה (באנגלית: Nnemkadi Chinwe Victoria "Nneka" Ogwumike; נולדה ב-2 ביולי 1990) היא כדורסלנית אמריקאית ממוצא ניגרי, שמשחקת עבור לוס אנג'לס ספארקס מליגת ה-WNBA, לאחר שנבחרה במקום הראשון בדראפט ה-WNBA ב-2012. זמן קצר לאחר שנבחרה בדראפט, חתמה אוגוומיקה על חוזה פרסום עם נייקי. היא אחותה הגדולה של צ'יניי אוגוומיקה (Chiney Ogwumike), שמשחקת גם היא עבור הספארקס. אוגוומיקה נבחרה ל-MVP של העונה הסדירה ב-WNBA בשנת 2016; הקבוצה שלה זכתה גם בגמר ה-WNBA באותה השנה. היא שיחקה גם עבור דינמו קורסק (אנ') מליגת העל הרוסית בכדורסל נשים. אוגוומיקה בגובה 1.88 מטרים, ומשחקת בעמדת פאוור פורוורד. היא למדה בתיכון סיי-פייר בסייפרס שבטקסס, והובילה את קבוצת הכדורסל של התיכון לאליפות המדינה בשנת לימודיה האחרונה בו. בתור שחקנית מכללות, שיחקה באוניברסיטת סטנפורד וסייעה לקבוצת הכדורסל שלה להגיע ל"פיינל פור" ארבע פעמים. אוגוומיקה נבחרה לנשיאת איגוד השחקניות של ה-WNBA בשנת 2016 ונבחרה מחדש לשלוש שנים בנוספות בשנת 2019. בתור נשיאת האיגוד הובילה להסכם קיבוצי חדש בינואר 2020, שהעלה את שכר השחקניות ואפשר להן לקבל משכורת במהלך חופשת לידה. אוגוומיקה נבחרה לנבחרת הכל-אמריקאית (All-American) של אגודת מאמני כדורסל הנשים (אנ'), והשתתפה במשחק הראווה הכלל-אמריקאי של האגודה בשנת 2008. היא קלעה בו קלעה 17 נקודות, אספה 6 ריבאונדים, וזכתה בתואר ה-MVP. היא קלעה 16.8 נקודות, הורידה 8.0 ריבאונדים, מסרה 1.8 אסיסטים, חטפה 2.4 פעמים וחסמה 0.8 חסימות בממוצע למשחק בעונת 2007–2008, עונתה האחרונה בתיכון סיי-פייר (Cy-Fair). נבחרה לשחקנית השנה של גטורייד (אנ') ופתחה במשחק מקדונלד'ס אול-אמריקן בשנת 2008. אוגוומיקה בחרה לשחק בתור שחקנית מכללות בקבוצת כדורסל הנשים של אוניברסיטת סטנפורד (המכונה "קרדינלס") שבקליפורניה. החל משנתה השנייה בתור שחקנית בסטנפורד שיחקה נקה עם אחותה, צ'יניי אוגומיקה. בעונת 2008/2009 נבחרה לחמישיית ה"פרשמניות" של חטיבת פסיפיק-טן (Pacific-10). בטורניר החטיבה ניצחה סטנפורד בפעם השלישית ברציפות, ואוגוומיקה נבחרה לחמישיית הטורניר. בסיבוב השני של טורניר ה-NCAA קלעה 27 נקודות ו-13 ריבאונדים בניצחון 77–49 על אוניברסיטת המדינה של סן דייגו (אנ'). הקבוצה סיימה את הטורניר בהפסד בחצי הגמר, במשחק שבו קלעה אוגוומיקה 13 נקודות וקלטה 12 ריבאונדים. בתור "סופומורית", בנובמבר 2009 קלעה 29 נקודות – שיא קריירה – ואספה 13 ריבאונדים בניצחון מול אוניברסיטת גונזגה. ב-23 בינואר 2010 שברה אוגוומיקה את שיא הקרדינלס לריבאונדים במשחק עם 23, לצד 30 נקודות, בניצחון 100-80 באורגון. נבחרה ל-MVP ולחמישיית הטורניר בטורניר חטיבת הפסיפיק-טן, וכן לשחקנית השנה בפסיפיק-טן. במחצית גמר טורניר המכללות קלעה 38 נקודות, כולל שמונה הנקודות הראשונות ו-7 הנקודות האחרונות, לצד 16 ריבאונדים, והובילה את סטנפורד לגמר. הקבוצה הפסידה לקונטיקט בגמר, אך אוגוומיקה נבחרה לחמישיית הפיינל פור. בנוסף נבחרה לנבחרת הכל-אמריקאית השנייה של העונה בידי AP ולחמישייה הכל-אמריקאית בידי WBCA. בעונת הג'וניור נבחרה לשחקנית המצטיינת של טורניר החטיבה, לנבחרת העונה בחטיבה ולנבחרת ההגנה של העונה בפסיפיק-טן. כן הייתה מועמדת לפרס וודן לגביע וייד (אנ') ולפרס נייסמית'. בעונה שלאחר מכן, ב-20 בדצמבר 2011, קלעה אוגוומיקה 42 נקודות – שיא קריירה – ב-19 מ-27 מהשדה, ואספה 17 ריבאונדים, בניצחון 97-80 על אוניברסיטת טנסי, שדורגה שישית בליגת המכללות. מאמנת הקבוצה, טארה ון-דרביר (VanDerveer) אמרה "הייתה זו אחת מהתצוגות האישיות המדהימות ביותר שראיתי אי פעם במגרש הזה", וכי אוגוומיקה שיחקה כמו אישה בוגרת אל מול נערות. ב-7 בינואר 2012 עברה אוגוומיקה גם את סף 2,000 הנקודות והן את רף 1,000 הריבאונדים בקריירה שלה, במשחק שבו סיפקה 33 נקודות ו-16 ריבאונדים נגד אוניברסיטת המדינה של אורגון. באותה עונה, עונתה האחרונה בתור שחקנית מכללות, נבחרה לשחקנית המצטיינת של טורניר חטיבת פסיפיק-12 (שמה החדש של החטיבה שבה משחקת סטנפורד), לנבחרת ההגנה של העונה בחטיבה ולשחקנית העונה בחטיבת פסיפיק-12. ברמה הלאומית נבחרה לחמישייה הראשונה הכלל-אמריקאית, והייתה מועמדת לפרסי וודן, וייד ונייסמית'. אוגוומיקה עזבה את סטנפורד בתור הקלעית השנייה בכל הזמנים בקבוצת כדורסל הנשים של האוניברסיטה, לאחר קנדיס ויגינס (אנ'). אוגוומיקה הייתה חלק מהנבחרת הצעירה (מתחת לגיל 18) של ארצות הברית בכדורסל נשים שזכתה במדליית הזהב באליפות אמריקה של פיב"א בבואנוס איירס, בירת ארגנטינה. בתחרות, שנערכה ביולי 2008, ניצחה נבחרת ארצות הברית את ארגנטינה, המארחת, ובכך זכתה באליפות. אוגוומיקה עזרה לנבחרת לנצח בחמשת המשחקים שלה בטורניר, עלתה בחמישייה הפותחת בכל חמשת המשחקים והובילה את כל הקלעיות עם 12.6 נקודות למשחק. היא גם הייתה אוספת הריבאונדים המובילה, עם 8 ריבאונדים בממוצע למשחק. אוגוומיקה רשמה 20 נקודות ו-15 ריבאונדים במשחק הגמר מול ארגנטינה. אוגוומיקה המשיכה לנבחרת ארצות הברית בכדורסל מתחת לגיל 19 (אנ'), שייצגה את ארצות הברית באליפות העולם מתחת לגיל 19 בשנת 2009 בבנגקוק שבתאילנד. נבחרת ארצות הברית הפסידה במשחק הפתיחה לספרד, וניצחה בשבעת משחקיה הבאים. בעקבות ניצחונות אלו, פגשה שנית את ספרד, בגמר, ניצחה במשחק 81-71 וזכתה במדליית הזהב. אוגוומיקה פתחה בחמישייה של כל תשעת המשחקים, הייתה מלכת הסלים של הקבוצה, עם 13.6 נקודות למשחק, הריבאונדרית המובילה עם כמעט עשרה למשחק, ונבחרה לחמישיית הטורניר. אוגוומיקה שיחקה בנבחרת ארצות הברית באוניברסיאדה של שנת 2011 בשנג'ן שבסין יחד עם אחותה, צ'יניי אוגומיקה. הקבוצה, שאימן ביל פנלי (אנ'), ניצחה בכל ששת המשחקים שבהם השתתפה וזכתה במדליית הזהב. אוגוומיקה העמידה ממוצעים של 13.2 נקודות ו-5.7 ריבאונדים למשחק, ובשני המדדים הייתה שנייה בנבחרת רק לאלנה דלה דון. אוגוומיקה שיחקה גם בנבחרת בגביע העולם בכדורסל נשים 2014, ועזרה לנבחרת לנצח את ספרד במשחק הגמר 77-64 ולזכות במדליית הזהב. ב-16 באפריל 2012 בחרה קבוצת ספארקס מלוס אנג'לס באוגוומיקה בבחירה הראשונה הכללית בדראפט ה-WNBA לשנת 2012. ב-12 ביולי 2012 קבעה אוגומיקה שיא קריירה לריבאונדים עם 20, לצד 22 נקודות, בניצחון 77-74 על אלופת ה-WNBA באותה העונה, אינדיאנה פיבר. בין 20 הריבאונדים היו 12 ריבאונדים התקפיים – שיא WNBA. ב-13 בספטמבר 2012 היא קלעה 30 נקודות, שיא עונתי, בלי החטאה (15 מ-15 מהשדה), ואספה 11 ריבאונדים בניצחון 86-77 על שיקגו סקיי. אוגוומיקה נבחרה לרוקית החודש בליגת ה-WNBA בארבעת מחמשת חודשי הליגה בעונת הרוקי שלה. ממוצעיה של אוגוומיקה לאורך העונה היו 14 נקודות, 7.5 ריבאונדים וכמעט חסימה למשחק, והיא הובילה את כל שחקניות העונה הראשונה בקטגוריות אלו. ב-7 באוקטובר 2012 הוענק לאוגוומיקה פרס רוקית השנה ב-WNBA לשנת 2012. הייתה זו השנה החמישית ברציפות שבה הנבחרת הראשונה בדראפט זוכה בפרס. הספארקס, בהובלת אוגוומיקה וקנדיס פארקר, השיגו את מאזן הבית הטוב בליגה – 16 ניצחונות והפסד יחיד – והגיעו בפלייאוף עד למחצית הגמר. במהלך עונת 2013 נבחרה אוגוומיקה למשחק האולסטאר של ה-WNBA. היא הגיעה למקום השני בליגה באחוזיה מהשדה בעונה זו, עם 56.6 אחוזי קליעה, והובילה את הספארקס עם 10 דאבל-דאבלים לאורך העונה, כולל שלושה רצופים במהלכה. בעונה שלאחר מכן, ב-5 באוגוסט 2014, קלעה שיא עונתי של 35 נקודות, מתוכן 24 במחצית הראשונה. במהלך אותה עונה העמידה אוגוומיקה ממוצעים של 15.8 נקודות למשחק, הגיעה למקום השמיני בליגה ברשימת הקלעיות, ונבחרה למשחק האולסטאר של ליגת ה-WNBA בפעם השנייה בקריירה שלה. מלבדה נבחרה גם אחותה צ'יניי אוגוומיקה למשחק האולסטאר, ובכך הן הפכו לצמד האחיות הראשון שנבחר למשחק האולסטאר של ה-WNBA. בשנת 2016 חתמה אוגוומיקה על חוזה חדש עם הספארקס, לאחר סיום חוזה הרוקית שלה. במהלך העונה היא נבחרה לשחקנית השנה ב-WNBA מטעם AP, לאחר שסיימה במקום השלישי בליגה בקליעת נקודות (19.7 נקודות למשחק), שלישית בליגה בריבאונדים למשחק (9.1) ובמקום הראשון באחוזי הקליעה מהשדה (66.5%). ביצועיה לאורך העונה גם סייעו לה לזכות בפרס השחקנית המועילה ביותר (MVP) של העונה ב-WNBA לשנת 2016. במהלך העונה קבעה אוגוומיקה שיא WNBA למספר קליעות רצופות משדה (23 קליעות רצופות על פני שלושה משחקים), וקבעה שיא חדש עבור משחק בודד לניסיונות הקליעה הרבים ביותר בלי החמצה – היא קלעה 32 נקודות ב-12 מתוך 12 מהשדה בניצחון 97-73 על דאלאס וינגס. ב-30 ביוני 2016, היא קלעה שיא קריירה של 38 נקודות והורידה 11 ריבאונדים בניצחון 84-75 נגד אטלנטה דרים. בנוסף לאחוזי הקליעה מהשדה השניים בטיבם בתולדות הליגה לאחר טאמיקה קאצ'ינגס, היא גם קבעה את שיא הכדורסל לאחוזי הקליעה האמיתיים (True Shooting Percentage) הגבוהים ביותר – 73.7% במהלך העונה – ובכך הפכה לקלעית היעילה ביותר בתולדות הכדורסל המקצועי. עם השחקניות שליוו אותה, בהן קנדיס פארקר וקריסטי טוליבר (אנ'), הספארקס היו מועמדות לאליפות, והמאזן שלהן לאורך העונה היה 26–8. בשל מתכונת הפלייאוף החדשה של WNBA, שתי הקבוצות בעלות המאזן הטוב ביותר בליגה אינן משתתפות בשני סבבי התחרות הראשונים. הספארקס היו במקום השני בליגה, והחלו את התחרותם בפלייאוף בחצי הגמר (המחזור האחרון לפני גמר ה-WNBA) מול שיקגו סקיי. הספארקס ניצחו את שיקגו 3-1 בסדרה, ועלו לגמר ה-WNBA לראשונה מאז 2003. לוס אנג'לס ספארקס זכתה באליפות הראשונה שלה מאז 2002, בסדרה של חמישה משחקים נגד האלופה המכהנת מינסוטה לינקס. אוגוומיקה זכתה באליפות ה-WNBA הראשונה בקריירה שלה. במשחק החמישי בסדרה, קלעה אוגוומיקה 12 נקודות, הוסיפה 12 ריבאונדים, וקלעה סל ניצחון שהעלה את הספארקס ל-77-76 כשנותרו 3 שניות במשחק. אוגוומיקה הפך לשחקנית השביעית בתולדות ה- WNBA שזוכה הן בפרס ה-MVP של העונה הרגילה והן באליפות באותה עונה. בשנת 2017 חתמה אוגוומיקה על הארכת חוזה עם הספארקס. במהלך עונת 2017 נבחרה אוגוומיקה למשחק האולסטאר ה-WNBA בפעם הרביעית בקריירה. ב-18 באוגוסט 2017 קלעה 32 נקודות – שיא עונתי – וקלטה 10 ריבאונדים בניצחון 115–106 על שיקגו סקיי בתום שתי הארכות. בסוף העונה הובילה אוגוומיקה את הספארקס בקליעה זו העונה השנייה ברציפות, עם ממוצע של 18.8 נקודות למשחק, והקבוצה סיימה במקום השני בליגה זו השנה השנייה ברציפות עם מאזן זהה. הספארקס עלו לגמר, בפעם השנייה ברציפות, לאחר שהביסו את פיניקס מרקורי בסוויפ של 3 משחקים בחצי הגמר. הספארקס הפסידו בחמישה משחקים בסדרת הגמר מול הלינקס, ולא זכו באליפות שנה-אחר-שנה. בפתיחת עונת 2018 קלעה אוגוומיקה 25 נקודות בניצחון 87-70 מול אינדיאנה פיבר. בהמשך העונה נבחרה למשחק האולסטאר של ה-WNBA, אך לא שיחקה בו בשל תשישות, שבשלה לא שיחקה במשך יותר משבוע באמצע יולי. אוגוומיקה חזרה לשחק ב-2 באוגוסט 2018, נגד הלינקס, וקלעה 15 נקודות בניצחון 79–57. אוגוומיקה סיים את העונה עם ממוצע של 15.5 נקודות למשחק, וקבוצתה סיימה עם מאזן 19-15 והגיעה למקום השישי בליגה. במשחק האחרון של הסיבוב הראשון בפלייאוף – שקבע אם הקבוצה תעלה או תודח – ניצחו שחקניות הספארקס את מינסוטה לינקס 75–68, והמשיכו לשלב הבא, נגד וושינגון מיסטיקס. במשחק האחרון של הסיבוב השני הפסידו 96-64. ב-4 ביולי 2019 קלעה אוגוומיקה 31 נקודות ואספה 10 ריבאונדים בניצחון 98-81 מול וושינגטון. אוגוומיקה נבחרה למשחק האולסטאר השישי במספר שלה. המועדון שבו היא שיחקה הגיע למקום השלישי בליגה עם מאזן של 22-12, והחל את הפלייאוף ישירות בסיבוב השני. במשחק הקובע של הסיבוב השני ניצחו שחקניות הספארקס את האלופה המכהנת סיאטל סטורם 92-69. בחצי הגמר הודחה הקבוצה בסוויפ של שלושה משחקים על ידי קונטיקט סאן.   הובילה את הליגה   זכתה באליפות בעונת 2012–2013 שיחקה אוגוומיקה בפולין עבור פולקוביצה (אנ') וזכתה באליפות עם הקבוצה. מאז 2014 שיחקה אוגוומיקה שלוש עונות ברוסיה עבור דינמו קורסק (אנ'). המועדון זכה ביורוליג ב-2017. נקה אוגוומיקה, ברשת החברתית אקס (טוויטר) נקה אוגוומיקה, ברשת החברתית אינסטגרם פרופיל, באתר Sports-Reference פרופיל, באתר eurobasket פרופיל, באתר פיב"א פרופיל, באתר ליגת ה-WNBA Getting to know Nneka Ogwumike, YouTube "Nnemkadi Ogwumike goes No. 1 to Los Angeles Sparks in WNBA draft – ESPN". Espn.go.com. נבדק ב-17 באפריל 2012. {{cite web}}: (עזרה) "Inside Access: Introducing Nneka and Chiney Ogwumike". Nike News. 6 במאי 2014. נבדק ב-27 בינואר 2020. {{cite news}}: (עזרה) Chiney Ogwumike: WNBA Draft 1st Overall Pick, YouTube Mandell, Nina (27 בספטמבר 2016). "Nneka Ogwumike named WNBA MVP". USA Today. נבדק ב-27 בינואר 2020. {{cite news}}: (עזרה) "Nneka Ogwumike". USA Basketball. 3 באוגוסט 2011. אורכב מ-המקור ב-15 במאי 2012. נבדק ב-27 בינואר 2020. {{cite web}}: (עזרה) "WNBA players turn to Nneka Ogwumike as players' union president". Espn.com. Associated Press. 18 באוקטובר 2016. נבדק ב-27 בינואר 2020. {{cite web}}: (עזרה) WNBA, union extend CBA negotiations to Jan. 15, ESPN.com, ‏26 December 2019 (באנגלית) Zachary Ward, Players’ association president Nneka Ogwumike and WNBA commissioner Cathy Engelbert announced the new CBA this morning on ‘GMA’, Swish Appeal, ‏2020-01-14 (באנגלית) Past Teams - High School, Women's Basketball Coaches Association, ‏2016-05-20 (באנגלית) "WBCA High School All-America Game Box Scores". Women's Basketball Coaches Association. אורכב מ-המקור ב-15 ביולי 2014. נבדק ב-27 בינואר 2020. {{cite web}}: (עזרה) "WBCA High School All-America Game Team MVP's". Women's Basketball Coaches Association. אורכב מ-המקור ב-15 ביולי 2014. נבדק ב-27 בינואר 2020. {{cite web}}: (עזרה) HoopGurlz: Ogwumike to join sister at Stanford, ESPN.com, ‏2009-11-12 (באנגלית) "Stanford Wins Third Straight Pac-10 Tournament Title". 2009-03-15. גרסת ארכיון של אתר הטורניר, מתוך ארכיון האינטרנט No. 2 Stanford Rolls Past San Diego State, 77-49, Stanford University Athletics (באנגלית) Allen, Scott (3 במרץ 2012). "The Top 10 Games of Nneka Ogwumike's Stanford Career – Rule of Tree". Rule of Tree. {{cite web}}: (עזרה) Associated Press, Career highs for Pederson, Ogwumike in wins, SFGate, ‏2009-11-30 Nnemkadi Ogwumike, USA Basketball (באנגלית) All-Americans, Stanford University Athletics (באנגלית) "Tennessee Lady Volunteers vs. Stanford Cardinal – Box Score – December 20, 2011 – ESPN". ESPNW. נבדק ב-22 באוקטובר 2012. {{cite web}}: (עזרה) "Nnemkadi Ogwumike Hits Two Milestones in 67–60 Victory over Oregon State". Stanford athletics. 2012. אורכב מ-המקור ב-19 בינואר 2012. נבדק ב-15 בינואר 2012. {{cite web}}: (עזרה) "Nneka Ogwumike - WNBA.com - Official Site of the WNBA". WNBA.com - Official Site of the WNBA (באנגלית אמריקאית). נבדק ב-2020-02-13. "WNBA.com: Los Angeles' Nneka Ogwumik Named Rookie of the Month For September". WNBA. 25 בספטמבר 2012. נבדק ב-13 בפברואר 2020. {{cite web}}: (עזרה) "WNBA – Nneka Ogwumike named rookie of the year – ESPN". ESPNW. נבדק ב-22 באוקטובר 2012. {{cite web}}: (עזרה) "Ogwumike sisters headline WNBA All-Star reserves". Usatoday.com. 15 ביולי 2014. נבדק ב-2 בנובמבר 2016. {{cite web}}: (עזרה) "L.A. Sparks re-sign All-Star forward Nneka Ogwumike". Espn.com. 18 בפברואר 2016. נבדק ב-13 בפברואר 2020. {{cite web}}: (עזרה) Nneka Ogwumike wins AP WNBA Player of the Year award, USA TODAY (באנגלית) Nneka Ogwumike and the Sparks Are Shining Brighter Than Ever, WNBA.com - Official Site of the WNBA (באנגלית) Nneka Ogwumike posts 38 points & 11 rebounds vs. the Dream, 6/30/2016 "Nneka Ogwumike scores career-high 38 points as Sparks beat Dream". Orange County Register (באנגלית אמריקאית). 30 ביוני 2016. נבדק ב-13 בפברואר 2020. {{cite news}}: (עזרה) Megdal, Howard (19 בספטמבר 2016). "Nneka Ogwumike is the Most Efficient Shooter Ever in Professional Basketball". Vice (באנגלית אמריקאית). נבדק ב-13 בפברואר 2020. {{cite web}}: (עזרה) "Nneka Ogwumike Beats The Buzzer To Win A Championship For L.A. – WNBA.com – Official Site of the WNBA". WNBA.com. 20 באוקטובר 2016. נבדק ב-9 במרץ 2020. {{cite web}}: (עזרה) "Nneka Ogwumike Makes History As MVP and Champ in Same Season – WNBA.com – Official Site of the WNBA". WNBA.com. נבדק ב-9 במרץ 2020. {{cite web}}: (עזרה) WNBA MVP Nneka Ogwumike Extends Contract with Los Angeles Sparks, Los Angeles Sparks (באנגלית) Nneka Ogwumike posts 32 points & 10 rebounds vs. the Sky, Los Angeles Sparks (באנגלית) Nneka Ogwumike, Candace Parker lead Sparks in 2OT win over Sky, Los Angeles Times, ‏2017-08-19 (באנגלית) Game Recap: Fever 70, Sparks 87, Indiana Fever (באנגלית) Sparks' Ogwumike out, Lynx's Brunson in ASG, ESPN.com, ‏2018-07-25 (באנגלית) Sue Favor, Sparks beat Lynx, 79-57, to take playoff tiebreaker, Women's Hoops World, ‏2018-08-03 (באנגלית) Ogwumike, Gray lead Sparks to 98-81 win over Mystics, USA TODAY (באנגלית) "EuroLeague Women - FIBA.com". Fibaeurope.com. אורכב מ-המקור ב-1 באוגוסט 2013. {{cite web}}: (עזרה) "WNBA Players Playing Overseas – WNBA.com – Official Site of the WNBA". WNBA.com. 20 ביוני 2014. נבדק ב-2 בנובמבר 2016. {{cite web}}: (עזרה)